cyanic-selkie/wikianc huggingface dataset:
Hindistan fili
Yarımnövlər
Asiya filinin dörd müasir yarımnövü məlumdur: Hindistan fili (E.m.indicus) — cənubi Hindistanda, Himalay dağlarının ətəklərində və şimal-şərqi Hindistanda məskunlaşıb, həmçinin Çində, Taylandda, Kombocada və Malay yarımadasında rast gəlinir. Bu yarımnövün erkəklərinin əksəriyyətində fil dişi olur. Şri-Lanka və Seylon fillərinə (E.m.maximus) yalnız Şri-Lankada rast gəlinir. Onların başları bədən ölçülərinə görə böyük olduğu üçün yaxşı seçilirlər və adətən alın və quyruğun əsasındakı dəridə piqmentləşmiş ləkələr olur. Adətən, bir qayda olaraq, erkəklərinin də fil dişi olmur. Sumatra fili (E.m.sumatrensis) yalnız Sumatra adasında yayılıb. Kiçik ölçülərinə görə onu “cib fili” adlandırırlar. Borneo fili (E.m.borneensis) Borneo adasının şimal-şərqində yayılıb. Asiya filinin yarımnövləri arasında ən kiçiyi olub, iri qulaqları, uzun quyruğu və fil dişinin daha düz olması ilə digərlərindən fərqlənir. 18 000 il bundan əvvəl Borneo və Zond adaları arasında qurudan olan körpülər yox olduqdan sonra, Borneo filləri digər fillərdən izolyasiya olumuşlar.
Həyat tərzi
Hindistan filinin ümumi sayı 30 mini keçmir. Hindistan fili Afrika fili ilə müqayisədə meşə sakinidir, onlar böyük, sıx və işıqlı, tropik və subtropik meşələrdə yaşayırlar. Yayda Himalay dağlarının sərhədlərinə (3600 m) qədər qalxırlar. Hal-hazırda Hindistan filinin sayı Afrika filinin sayına nisbətən azdır. Hindistan fili 10-20 heyvandan ibarət dəstələrlə gəzir, bəzən onları tək-tək də görmək olur. Hər dəstənin özünün bir yaşlı erkək başçısı olur və bütün fillər ona tabe olurlar. Hindistan filini çox tez əhilləşdirmək olur, onlar insanın sözünü eşidir, ağır işlər görürlər. Eyni vaxtda 4 nəfər insanı belində daşıyır. Fillər haqqında çox fantastik dastanlar gəzir. Məsələn: son vaxtlara qədər deyilirdi ki, yaşlı fillər öz ölümlərini hiss edib, insanlara məlum olmayan “fillər qəbirstanlığı” adlandırılan yerlərə gedirlər. Bu yerləri tapmaq, fillərin sümüklərini ələ keçirtmək ovcuların uzun illərdən indiyədək ən böyük arzusu olub. İndiyədək savannada heç vaxt filin skeletini tapmaq mümkün olmamışdır. Uzun müddət aparılan tədqiqatlar zamanı məlum oldu ki, ölən filin sümüklərini dəstədə olan digər fillər torpağa basdırırlar. Başqa heyvanlarla müqayisədə, isti hava ilə müqayisədə soyuq havaya daha çox dözümlüdürlər. Günün ən isti vaxtlarını onlar kölgəlikdə keçirirlər. Onlar günəş və su vannası qəbul etməyi sevirlər. Bununla öz dərilərini günəşin istiliyindən və günəş şualarından qoruyurlar. Təhlükə hiss etdikdə fillər öz sürətini saatda 48 km-ə qədər artıra bilirlər. Yuxuya 4 saat vaxt ayırırlar. Fillərin yaxşı eşitmə qabiliyyəti var, ancaq görmə qabiliyyətləri zəifdir. Onlar 10 m-dək məsafəni görürlər. Fillər böyük qulaqları sayəsində insandan daha güclü eşitmə qabiliyyətinə malikdir.
Qidalanması
Hindistan filləri otyeyən heyvanlardır və gün ərzində qida axtarışına 20 saat vaxt ayırırlar. Fillərin qidasının əsas hissəsini ot, az miqdarda ağac qabıqları və bitkilərin yarpaqları təşkil edir. Fillər böyük həvəslə kənd təssərrüfatı əkinlərini də dağıdırlar: düyü əkinlərini, şəkər cuğundurunu və banan ağaclarını. Beləliklə fillər kənd təssərrüfatı ərazilərinin böyük ziyanvericiləri hesab edilirlər. Hind filinin həzm sistemi sadə şəkildə qurulmuşdur: onun silindirik formada olan mədəsi çox tutumlu olub, qida ehtiyatı saxlaya bilir. Hind filinin yoğun və nazik bağırsağının uzunluğu 35 m-ə çatır. Həzmolunma prosesinə 24 saat sərf olunur və yalnız qidanın 44-45 % həzm olunur. Gün ərzində fillər su mənbəylərindən uzaqlaşmırlar. Afrika fillərindən fərqli olaraq onlar torpaqdan mineral axtarırlar. Fillərin qidaya qarşı olan ehtiyacları böyük olduğuna görə, onlar bir yerdə 2-3 gündən artıq qalmırlar. Onların qida sahələri - 15 km2 çatır, erkəklərdə isə - 30 km2 -dir.
Sosial struktur
Hindistan fili sosial heyvandır. Dişilər həmişə ailə qrupları yaradırlar. Bu qrupa daxildir - ən təcrübəli dişi fil, cavan və cinsi yetikinliyə çatmamış dişilər. Bəzi hallarda sürünün yanında yaşlı erkək fil olur. Məlumdur ki, XIX əsrdə fillər dəstəsi 30-50 başdan ibarət olmuşdur. Hal-hazırda onların sürüsü 2-10 dişi fildən ibarətdir. Erkək fillər ancaq dişilərdən biri hövürlənəndə sürüyə yaxınlaşırlar. Bununla bərabər onlar nikah döyüşləri də təşkil edirlər. Qidalanma əraziləri üst-üstə düşdüyündən erkəklər bir-birlərinə qarşı səbirli davranırlar.
Çoxalma
Hindistan filinin çoxalması fəsillərdən asıllı olmayaraq, ilin istənilən vaxtı baş verir. Erkək fillər nikah döyüşlərindən sonra sürüyə daxil olurlar. Döyüşlər bəzən ölüm və ciddi yaralanmalarla nəticələnir. Fillərin boylarının artma sürəti, böyüməsi və ömürlərinin uzunluğu insanlardan fərqlidir. Hindistan fillərinin cinsi yetkinliyi 10-12 yaşlarında başlayır. Erkəklər çoxalma qabiliyyətinə 10-17 yaşında çatırlar. Bu yaşlarında cavan erkəklər sürülərini tərk edirlər, ancaq dişilər ömürlərinin axırına qədər sürüdə qalırlar. Ən münasib şəraitdə dişilər hər 3-4 ildən bir nəsil verirlər.
Fillərin insan həyatında rolu
Asiya filləri əhilləşməyə meyilli olduqlarından, təlimə sürətlə uyğunlaşırlar. Nəticədə ən ağır işləri görə bilirlər. Əsrlər boyu cənub-şərqi Asiyada filləri minik və ağır yükdaşıyıcı heyvan kimi istifadə etmişlər. Meşələrdə fillər kran maşınlarını əvəz edirdilər. 300 kq qədər ağacları qaldırırlar. Ancaq hal-hazırda texnika o qədər inkişaf edib ki, Asiya fillərinin əməyinə ehtiyac qalmayıb. Asiya fillərinin çoxalma prosesi qəfəsdə yaxşı gedir. Fillər 7 yaşdan sonra təsərrüfat işlərində, 12 yaşdan sonra isə ağır işlərdə istifadə edilirlər. Vəhşi heyvanları 30 yaşından sonra əhilləşdirilmək mümkün olmadığından onları sərbəst buraxırdılar. Fillər mədəniyyətdə də böyük rol oynayır. Fillər müsbət xarakter daşıyan heyvanlar hesab edilirlər, Asiyada fil padşahların minik vasitəsi kimi istifadə etdiyi heyvan olub və öz ağlı ilə qiymətləndirilib. Uzunömürlü olduqları üçün fillər ölümsüzlük simvolu hesab ediliblər. Ağ fillər Siam padşahlığının simvoludur. Məsələn: Çində yuxuda fil belində gəzmək xoşbəxtlik deməkdir.
Özbəkistandakı Ümumdünya irsi obyektlərinin siyahısı
Bu siyahı Özbəkistandakı Ümumdünya irsi siyahısına daxil edilmiş obyektləri ehtiva edir.
Özbəkistan yazılmış saytlarına əlavə olaraq, ilkin siyahısında otuz əmlakı da sadalayır. 2016-cı ilə qədər siyahıya Özbəkistanda yerləşən beş obyekt daxil edilmişdir.
Hinçinbruk adası
Hinçinbruk adası — Alyaska körfəzində, Şahzadə Vilhelm boğazının girişində yerləşən ada. İnzibati cəhətdən ABŞ-nin Alyaska Valdez-Kordova siyahıyaalma bölgəsinə aiddir.
Montaqyo adasının şimal-şərqində və Xokins adasının qərbində yerləşir. Uzunluğu təqribən 35 km-dir. Hinçinbruk adası 445,4 km² sahəyə sahubdir, onu göstərici ilə ABŞ-də 37-ci ən böyük adadır. 2000-ci il siyahıyaalınmasına əsasən, daimi əhalisi 5 nəfərdir.
Keyp Hinçinbruk mayakı adanın cənub-qərb ucunda yerləşir. Həmçinin adanın cənub-qərbində, Port Etçes körfəzinin sahilində, tərk edilmiş Nuçek kəndi vardır.
Knut Viksel
Yuhan Qüstav Knut Viksel  — Avstriya məktəbinin konsepsiyalarını ilk dəfə sintez edən İsveç iqtisadçısı, Stokholm məktəbinin müəllimlərindən biri, Viksell effektinin müəllifi.
Bioqrafiyası
Knut 20 dekabr 1851-ci ildə Stokholmda anadan olmuşdur. Üç bacısı və bir yaş böyük qardaşı Aksel vardı. Atası İohan Viksel iş adamı və emlakçı idi. Knut hər iki valideynini də erkən itirdi: anası Kristina 6 yaşında ikən 1858-ci ildə vəfat etdi, 1861-ci ildə ikinci dəfə evlənən atası, Knut 15 yaşında olarkən 1867-ci ildə qəfildən öldü.
1869-cu ildə riyaziyyat və fizika təhsili almaq üçün Uppsala Universitetinə daxil oldu, 1872-ci ildə magistr dərəcəsini fərqlənmə diplomu ilə aldı və 1885-ci ildə riyaziyyat doktoru, 1895-ci ildə iqtisadiyyat doktoru, 1899-cu ildə hüquq diplomu almışdır. 1873–1874-cü illərdə Uppsala orta məktəbində müəllim işləyir, 1874–1875-ci illərdə fərdi müəllimliklə məşğul olur. 1885-ci ildə Londonu ziyarət etdi və 1887-ci ildə Viksel, Almaniyada və Avstriyada iqtisadiyyat təhsili almaq üçün Lauren Fondundan üç illik qrant aldı.
Hüquq dərəcəsi aldıqdan sonra, yalnız 1899-cu ildə, 48 yaşında, Uppsala Universitetinin İqtisadiyyat və Hüquq Bölməsində dosent vəzifəsini ala bildi.
1900-cü ildə professor, 1904-cü ildən Lund Universitetində siyasi iqtisad elmləri professoru olmuşdur.
Ailəsi
1889-cu ildə Parisdə məşhur feminist Anna Buqqe (1862–1928) ilə evləndi. 1890-cı ildə bir oğlu Sven Viksel (1890–1939) və 1893-cü ildə ikinci oğlu Finn 1913-cü ildə pəncərədən yıxılaraq faciəvi şəkildə öldü. 1916-cı ildə və 1926-cı ilə qədər Viksel ailəsi Stokholma köçdü. Knut Viksel 3 may 1926-cı ildə vəfat etmişdir.
Xatirəsi
1986-cı ildə Nobel İqtisadiyyat Mükafatında Ceyms Byukenen, siyasət xərcləri və vergi qərarlarının prinsip etibarilə yekdillik əsasında necə qurulacağına dair siyasət elminin və iqtisadiyyatın kəsişməsində apardığı araşdırmada Knut Vikselin irsini qeyd etdi.
1993-cü ildə, Avropa İctimai Seçim Cəmiyyəti, Avropa Siyasi İqtisadiyyat Jurnalında yayımlanan ən yaxşı iş üçün illik Viksel Mükafatını təsis etdi
2010-cu ildə Lund Universitetinin İqtisadiyyat və İdarəetmə Fakültəsi Knut Viksel Maliyyə Araşdırmaları Mərkəzini açdı.
Atelye
Atelye — təsviri və ya dekorativ incəsənət sahəsində peşəkar rəssamın və ya memarın şəxsi emalatxanası. Burada əsas usta və bir sıra köməkçilər, tələbələr və şagirdlər ustanın adı və ya nəzarəti altında buraxılan təsviri incəsənət əsərlərini birlikdə işləyə bilərlər. İncəsənətdə atelye ustad rəssamdan, adətən peşəkar rəssam, heykəltaraş və ya memardan ibarətdir və burada az sayda tələbə ilə birlikdə onlara vizual və ya təsviri sənət öyrədilir. Atelye həmçinin, moda dizaynerinin, saç stilistinin və ya ümumiyyətlə rəssamın iş və təhsil sahəsi ola bilər. Atelye məktəbləri dünyanın hər yerində, xüsusən Şimali Amerika və Qərbi Avropada fəaliyyət göstərir.
Qıjovçular
Qıjovçular — Çəkiyəbənzərlər dəstəsinə daxil olan balıq cinsi. Əsasən Avrasiyanın şirin sularında yayılmışdır: Alp dağlarının şimalından başlayaraq Qafqaza, Dəclə və Fərat çaylarında müşahidə edilirlər.
Növləri
Cinsə 30 növ daxildir :
NGC 2580
NGC 2580, Yeni Baş Kataloqda qeydə alınmış açıq ulduz topasıdır. Göy üzündə Göyərtə bürcü istiqamətində yerləşir. II2m tipli. tərəfindən ildə 47.5 sm (18.7 inç) ölçülü  vasitəsilə kəşf edilmişdir.
Con Meyer
John Clayton M.  — amerikan musiqiçi. Konnektikut kökənlidir. 1997-ci ildə Atlanta şəhərinə köçdü. Burada istedadını inkişaf etdirmə fürsəti tapdı və fanat kütləsi yığdı. İlk iki studiya albomu olan Room for Squares ilə Heavier Things böyük ajiotaj yaratdı və multi-platinum statusu əldə etdi. 2003-cü ildə "Your Body Is a Wonderland" ilə ən yaxşı pop vokalist nominasiyası üzrə Qremmi mükafatına layiq görüldü.
Stand-up komediya, dizayner ve yazıçılıq fəaliyyəti də Meyerin karyerasının bir parçasıdır. Başda Esquire olmaqla bəzı jurnallarda məqalələr dərc edir. Eyni zamanda, "Back to You" dərnəyinə bağlı olaraq filantropik aksiyalarda ve qlobal istiləşmə ilə mübarizə tədbirlərində iştirak edir.
İsmaili Araşdırmaları İnstitutu
İsmaili Araşdırmaları İnstitutu - London, Birləşmiş Krallıqda yerləşən tədqiqat institutudur. Bu institut, həm tarixi, həm də müasir Müsəlman mədəniyyətlərinin və cəmiyyətlərinin digər cəmiyyətlər və inanclarla əlaqələrini daha yaxşı başa düşmək üçün onların öyrənilməsini təşviq etmək məqsədi daşıyır. O, həm də öz tarixini və düşüncəsini, o cümlədən tez-tez diqqətdən kənarda qalan ezoterik İslam və Şiəni anlamaq istəyən Nizari İsmaili icması üçün toplaşma nöqtəsi kimi xidmət edir.
1977-ci ildə Ağa Xan tərəfindən yaradılmış bu təşkilat onun rəhbərliyi altında fəaliyyət göstərir və "Ağa Xan Universiteti" nəzdində "Müsəlman Sivilizasiyalarının Öyrənilməsi İnstitutu" ilə sıx əməkdaşlıq edir.
İsmailiyyə Cəmiyyəti
Keçmiş Bombey İsmailiyyə Cəmiyyəti Sir Sultan Məhəmməd Şah Ağa Xanın III himayəsi altında 1946-cı ilin fevralında yaradılmışdır. İsmailiyyə Cəmiyyəti “İsmailizmlə bağlı bütün məsələlərin müstəqil və tənqidi öyrənilməsini təşviq etməyi” müdafiə edirdi, və tez-tez nəşr olunan monoqrafiyalar, orijinal mətnlərin tənqidi nəşrləri və qısa məqalələr topluları. İnstitut kimi dərnəyin işi də şiəlik və təsəvvüfə xüsusi maraq göstərərək İslamda ziyalı hərəkatlarının spesifik sahəsini araşdırmaqdan ibarət idi. Bu əsas müddəaları nəzərə alaraq, Ağa Xan 1975-ci ilin aprelində İsmaililər Dərnəyinin konfransına sədrlik etdi: Parisdə dörd günlük iclas keçirildi və bu toplantıda nəhayət İsmaili Tədqiqatlar İnstitutuna çevriləcək institutun təməli qoyuldu. 1977-ci ilin noyabrında Ağa Xan institutun açılışını rəsmi şəkildə elan edən ictimai bir bəyanat verdi. Ağa Xan çıxışında bir minillik əvvəl əcdadları tərəfindən yaradılmış "Fatimid" təhsil mərkəzləri haqqında düşünərək institutun öz icması üçün böyük bir quruma çevrilməsini arzuladığını bildirdi.
Öyrənmə ənənəsi
Mərhum III Ağa Xan 1896-cı ildə başladığı kampaniyanı Əliqarh Universitetinin dəyişdirilməsində mühüm rol oynamışdır. O, həmçinin müsəlmanların "Mərkəzi Universitet"ə - din və təhsilin heç vaxt ayrılmadığı, fərdiliyin başqa mədəniyyətlərin təqlidindən qorunduğu bir yerə - tələbələrin həyatlarının ən başlanğıcında "doğruluq və xarakter müstəqilliyi" duyğusuna yiyələnməsinə ehtiyac olduğunu ifadə etdi. Sonrakı illərdə III Ağa Xan Şərqi Afrika və Cənubi Asiyada bir çox məktəblərin əsasını qoydu. Bu məktəblərin əksəriyyəti bu gün də varlığını davam etdirir. O və onun əcdadları öz əcdadlarını İslam sivilizasiyası tarixində ali təhsil institutları yaradan ilk müsəlmanlardan olan Fatimi xəlifə-imamlarına gedib çıxırlar.
İdarəetmə
İnstitut Ağa Xanın sədri olduğu İdarə Heyətinin nəzdində fəaliyyət göstərir. 2022-ci ilin sentyabr ayına olan İdarə Heyətinin üzvlərinə aşağıdakılar daxildir: Professor Ali Asani, Dr. Nadia Eboo Camal, Karina Qovindji, Dr. Arif Camal, professor Fərid F Panjwani, Alykhan Kassam, Amyn Kassim-Lakha, Dr. Şarofat Mamadbarova, Naguib Kheraj, professor Nacim Pak-Şiraz, Habib Motani, professor Tashmin Khamis, Dr. Shogufa Mir Malekyar və Rahim Kara.
Dr.Farhad Daftari Fəxri Direktor olmaq üçün 2022-ci ilin sentyabrında həm-direktor vəzifəsini tərk etdi. Dr. Zein Kassam 9 yanvar 2023-cü ildə Direktor kimi fəaliyyətə başlamışdır.
Kitabxana və nəşrlər
İsmailişünaslıq İnstitutu Kitabxanası 1979-cu ildə yaradılmışdır və bu institutda əsas resursdur. Burada İsmaili kodekslərin dünyada ən məşhur əlçatan kolleksiyası saxlanılır. Onun vəzifəsi İsmaili əlyazmalarının, çap mətnlərinin və audiovizual materialların mərkəzi arxivini qorumaq, inkişaf etdirmək və istifadəyə vermək, lazımi mənbələrlə təmin etməklə institutun fəaliyyətinə və proqramlarına dəstək olmaqdır. Kitabxananın kolleksiyası Ərəb, Fars və Qucarati dillərində nadir əlyazmalar da daxil olmaqla otuz minə yaxın nüsxədən ibarətdir. Bu əlyazmaların bir çoxu nəşr olunmuş kataloqlarda təsvir edilmişdir.
Kitabxana həmçinin yeni alışlar, ianələr və müxtəlif şəxsi və təşkilati kolleksiyalarda saxlanılan əlyazmaların surətlərini və mikrofilmlərini əldə etməklə öz fondunu genişləndirməyə fəal çalışır. Kitabxananın kolleksiyası Dr. Zahid Alinin iki yüz iyirmi nadir əlyazma kolleksiyası və Şarali Alidina kolleksiyası kimi hədiyyə edilmiş bir sıra şəxsi kolleksiyalardan bəhrələnib.
Nəşrlər
İnstitutun nəşrləri müxtəlifdir və tədris materiallarından tərcümələrə, akademik nəşrlərə qədər müxtəlifdir. Onlar onun islamşünaslıq sahəsində müasir elmi inkişaf etdirmək mandatını əks etdirir. Əsərlərin əksəriyyəti Islamic Publications Ltd vasitəsilə nəşr olunur.
İsmaili icmasının dini və mədəni maarifləndirilməsi üçün institutun Təhsil Şöbəsi tərəfindən hazırlanmış kurikulum materialları toplusu Təlim Proqramı kimi tanınır. Bu kurikulum hazırda dörd-on iki yaş üçün ibtidai səviyyələrdə səkkiz müxtəlif dildə mövcuddur. Yaxın gələcəkdə kurrikulumun orta məktəb səviyyəsində tələbələr üçün daha da genişləndirilməsi gözlənilir. Aşağıda sadalandığı kimi, institut tərəfindən yeddi növ akademik nəşr hazırlanır:
Proqramlar
İsmaili Araşdırmaları İnstitutu, Xoroq İngilis dili Proqramı və Suriya Hazırlıq Proqramı kimi əvvəllər ingilis dilini öyrənməmiş ismaili tələbələr üçün magistr səviyyəsindən hazırlıq proqramlarına qədər müxtəlif proqramlar təklif edir.
İslam və humanitar elmlər üzrə magistr proqramı
İslam Tədqiqatları və Humanitar Elmlər üzrə Məzun Proqramı üç illik müddətə malikdir. O, müsəlman ziyalıları arasında İslam irsinin aspektlərinin yenidən araşdırılması ilə bağlı müzakirələrdən tutmuş müasirləşmə və inkişafın yaratdığı problemlərə qədər müasir müsəlmanların üzləşdiyi problemlərin simpatik, lakin tənqidi tədqiqini yaratmaq məqsədi daşıyır. Proqramın məqsədi tələbələri tədqiqat dərəcəsi və müxtəlif karyera imkanları üçün hazırlamaqdır.
Ümumilikdə İslama, xüsusən də şiəliyə və İsmaili icmasına, onun tarixinə və İslam dini ənənəsində başa düşülən təlimlərinə diqqət yetirir. Proqram tarix, antropologiya, politologiya, fəlsəfi təhlil, ədəbiyyat, estetika, incəsənət və dinin tədqiqi kimi müxtəlif fənləri müsəlman cəmiyyətlərinin öyrənilməsinə inteqrasiya edir. İki illik nəzəri əsaslı öyrənmədən sonra tələbələr ikinci tədris ilinin yayında sahə layihəsinə başlayırlar. Proqramın son ili tələbələrin magistratura proqramının məqsədləri ilə rezonans doğuran bir fənn üzrə magistr dərəcəsi üçün təhsil aldığı Böyük Britaniyada dərəcə verən universitetdə keçirilir.
Qəbul edilən bütün tələbələr təhsil və yaşayış xərclərini əhatə edən tam təqaüdlə, habelə əlavə xərclərini əhatə edən təqaüdlə təmin olunurlar. İnstitut həmçinin uyğun namizədlərə doktorantura təqaüdü verir və GPISH-i bitirmiş şəxslərə üstünlük verilir.
Orta ixtisas müəllimlərinin təhsili proqramı
2002-ci ildə təsis edilmiş Orta Təhsil Müəllimlərinin Hazırlığı Proqramı (STEP) iki illik aspirantura proqramıdır və məqsədi ismaili tələbələrinin bütün dünyada institutun orta təhsil proqramında tədrisində mühüm rol oynayacaq müəllimlərin hazırlanması və dəstəklənməsidir. O, London Universiteti tərəfindən verilən MTeach və Təhsil (Müsəlman Cəmiyyətləri və Sivilizasiyaları) üzrə magistr dərəcəsi ilə başa çatır.
STEP proqramının akademik hissəsini başa vurduqdan sonra tələbələr öz ölkələrinə qayıdır, milli İsmaili Təriqətində və Dini Təhsil Şurasında/Komitəsində (ITREB/C) xidmətdə iştirak edirlər. Tələbələr tam təqaüd və bütün proqramı (evdə təcrübə daxil olmaqla) əhatə edən təqaüdlə, habelə bununla bağlı səyahət xərcləri ilə təmin olunurlar.
Proqram hazırda on üç ölkədən olan ərizəçilər üçün açıqdır: Kanada, Fransa, Hindistan, Keniya, Pakistan, Portuqaliya, Suriya, Tacikistan, Tanzaniya, BƏƏ, Uqanda, Böyük Britaniya və ABŞ.
Qalacıq (Takab)
Qalacıq — İranın Qərbi Azərbaycan ostanının Takab şəhristanı ərazisinə daxil olan kənd. Bu kənd Təkabdan 12 kilometr şərqdə, Bədrli və Yolqunağac kəndlərinin arasında yerləşir.
Əhalisi
2006-cı il məlumatına görə kənddə 267 nəfər yaşayır (46 ailə). Etnik baxımından kənd əhalisi müsəlman olan azərbaycan türklərindən ibarətdir. Kənd əhalisinin əsas gəlir mənbəyi əkinçilik və maldarlıqdır.
Kanat Kürdoyev
Həyatı
Kanat Kürdoyev Rusiya imperiyasında, Qars vilayətinin Diqor rayonunun Susuz kəndində (indiki Türkiyədə) kürd kəndli ailəsində anadan olmuşdur. İbtidai məktəbi Tiflisdə bitirmişdir. 1928-ci ildə Ermənistan Kommunist Partiyasının tövsiyəsi ilə Canlı Şərq Dilləri İnstitutunun (Leninqrad) milli azlıqların fəhlə fakültəsinə oxumağa göndərilir. 1931-ci ildə sosial-iqtisadi fakültəni bitirdikdən sonra Leninqrad Tarix, Fəlsəfə, Dilçilik və Ədəbiyyat İnstitutuna daxil olmuşdur. 1936–1939-cu illərdə Leninqrad Universitetinin filologiya fakültəsinin aspirantı olmuşdur. 1939–1941-ci illərdə SSRİ Elmlər Akademiyasının Etnoqrafiya İnstitutunun baş elmi işçisi olmuşdur. Böyük Vətən müharibəsi zamanı, 1943–1945-ci illərdə 2-ci Baltik cəbhəsində döyüşmüşdür.
Kürdoyev 1945–1947-ci illərdə Leninqrad Dövlət Universitetinin Şərq fakültəsində baş müəllim işləmişdir. O, 1950-ci ildən ölümünə qədər SSRİ Elmlər Akademiyasının Şərqşünaslıq İnstitutunun Leninqrad bölməsinin baş elmi işçisi olmuşdur.
Dəşt-i Qürə (Nəqədə)
Dəşt-i Qürə - İranın Qərbi Azərbaycan ostanının Sulduz şəhristanı ərazisinə daxil olan kənd.
Əhalisi
2006-cı il məlumatına görə kənddə 610 nəfər. yaşayır (93 ailə).
Quzey nekropolu
Quzey nekropolu — Şahbuz rayonunun Kolanı kəndi ərazisində orta əsrlərə aid abidə.
Ümumi məlumat
Yaşayış sularının yuması nəticəsində qəbirlərin xeyli hissəsi dağıdılmışdır. Qəbirlərin istiqamətindən müsəlman qəbiristanlığı olduğu müəyyənləşdirilmişdir. Abidənin təxminən 11-12-ci əsrlərə aid olması ehtimal edilir.
Alburnoides manyasensis
Alburnoides manyasensis — Çəkiyəbənzərlər dəstəsinə, Alburnoides cinsinə daxil olan növ. Türkiyədə yerləşən Kuş gölündən axan Simav çayının endemik canlısıdır. Sürətli axan şəffaf sularda, mçay daşları ilə zəngin olan əraziləri sevirlər. Bədəninin uzunluğu 9,2 sm-dir.
Şeyxəsur (Sərdəşt)
Şeyxəsur - İranın Qərbi Azərbaycan ostanının Sərdəşt şəhristanı ərazisinə daxil olan kənd.
Əhalisi
2006-cı il məlumatına görə kənddə yaşayış yoxdur.
Ayaqlı təcnis
Ayaqlı təcnisin birinci bəndində 1-ci və 3-cü misralar sərbəst, 4-cü misranın yarımçıq hissəsi 2-ci misranın yerində işlənən hissə ilə həmqafiyə olur. Ayaqlı təcnis el aşıqları arasında "təcnis müstəzad" adı ilə də işlənilir.
Çox çətin və eyni zamanda estetik baxımdan, poetik arxitektonikası etibarilə çox da maraqlı olan ayaqlı təcnis nadir təcnis şəklidir. Burada hər bəndin axırında 5-6 hecalı əlavə bir misra da işlənir. Təsadüfi deyildir ki, ustad Aşıq Ələsgərin yaradıcılığında yalnız bir ayaqlı təcnis nümunəsinə rast gəlinir. Götürüb sazımı, girrəm meydana, Gəl eyləyək bəhs! Əyər sən toxunsan, mən də toxunnam, Şəriətdə halal - qisasa qisas, Qoy ucalsın səs!
Bir xoş günü əvəz min ayə billəm, Çəkilib qamətin minayə, billəm. Pirimdən dərs aldım, min ayə billəm, Bir sözünə min söz deyəm dəsbədəs, Dur yerində pəs!
Ovsunçuyam, ovsun sallam hi mara, Bənna isən tərkin axtar, him ara. Səmin diraz, ləhçən bənzər himara, Aləmə bəllidir bu nitqü nəfəs, Misali hədəs!
Mən dərdliyəm, mən ağlaram budağlar, Eşq ucundan sinəmdədi bu dağlar, Bir tərlanam, oylağımdı bu dağlar. Sənsən səgi-lağər, şikarin məkəs, Hökmün kəsakəs!
Şəbədə
Şəbədə — mövzu etibarilə məzəmmət, lağ, yüngül istehza xarakteri daşıyan şeir parçaları.
Folklorda və aşıq poeziyasında xüsusilə geniş yayılmışdır. Şəbədədə hər hansı şəxsin davranışındakı, məişətindəki, xarakterindəki bu və ya digər naqis, qüsurlu cəhəti götürülərək məzəmmət və lağ etməklə daha da qabarıqlaşdırılır. Aşıq Ələsgərin aşağıdakı gəraylısı şəbədəyə nümunə ola bilər: Ala gözlü, nazlı dilbər, Elindən xəbərin varmı? Dörd bir yanın bağça, söyüd, Gülündən xəbərin varmı?
O zaman ki, gəldim sizə, Mayıl oldum ala gözə, Zibilin çıxıbdı dizə, Külündən xəbərin varmı?
O vədə ki, gəlin oldun, Qabırğası qalın oldun, Qaynanana zalım oldun, Dilindən xəbərin varmı?
Daha düşübsən hənəkdən, Suyun qurtarıb sənəkdən, Məmən çıxıbdı köynəkdən, Tulundan xəbərin varmı?
Ələsgərlə çəkmə dava, Ariflər baxsın hesaba, Cehizindi qırıq tava, Malından xəbərin varmı?
Şirani (Sərdəşt)
Şirani - İranın Qərbi Azərbaycan ostanının Sərdəşt şəhristanı ərazisinə daxil olan kənd.
Əhalisi
2006-cı il məlumatına görə kənddə 81 nəfər yaşayır (17 ailə).
Daymav (Nəqədə)
Daymav - İranın Qərbi Azərbaycan ostanının Sulduz şəhristanı ərazisinə daxil olan kənd.
Əhalisi
2006-cı il məlumatına görə kənddə 457 nəfər. yaşayır (75 ailə).
Takli adası
Takli adası — Alyaskanın cənub sahillərində yerləşən ada. Yarımadanın cənub-qərbində Şelixov boğazında yerləşir. Ada Amalik Körfəzinin girəcəyində, Kadyak-Aylend borosunun materikdən kənar ərazisində qərarlaşır. Ada Katmay Milli Parkının ərazisi ilə əhatə edir. Ada ərazisində ilk dəfə 1960-cı illərdə arxeoloji qazıntılar aparılmışdır. Adada bir sıra qədim mədəniyyətlərə aid arxeoloji abidələr vardır.
İlk dəfə 1847-ci ildə Rusiya xəritələrində qeyd edilmişdir. Ada 1978-ci ildə ABŞ-də Tarixi Yerlərin Milli Reyestrinə daxil edilmişdir.
Gertruda planı
Gertruda, Gertrude və ya Gertrud, Nasist Almaniyasının Türkiyəni işğal etmək planlarında istifadə olunan kod adıdır və fikir 1942-ci ilin yayının əvvəllərində formalaşmağa başlamışdı. Bu kod adı sonradan dəyişdirildi.
Qırmızı Ordunun Qafqazdakı hücum hərəkətləri və müttəfiqlərin Siciliyadakı əməliyyatları səbəbindən bu fikirdən imtina edildi.
Şərq regionları nazirliyindən tapılan sənədlərə görə Nasist liderləri, gec-tez türkçülük və Azərbaycanın Türkiyə ilə birləşməsinin Almaniyaya təhlükə yaradacağını bilirdilər. “Böyük Turan” adı ilə Azərbaycan və Türkiyənin birləşməsi 1942 və 1943-cü illərdə nasist liderləri tərəfindən müəyyənləşdirildi. Birləşmiş Ermənistan ideyası türklərin Qafqazdakı istəklərinə qarşı tarazlaşdırıcı bir fikir ola bilərdi.
Müstəqil Qafqaz Hərəkatı ermənilərin müstəqillik tələblərini qeyd etmişdi. Bəzi iddialara görə, bu Adolf Hitler tərəfindən bu ideya təklif edilmiş və təsdiq edilmişdir.
Ditrix Bukstehude
Ditrix Bukstehude [təqr. 1637, indiki İsveçdəki Helsinqborq,(?) – 9.5.1707, Lübek] — alman bəstəkarı və orqançalanı.
Həyatı
Əslən danimarkalıdır. Musiqiçilər nəslindəndir. Gəncliyində Danimarkada kilsə orqançalanı işləmişdir. 1668-ci ildən ömrünün sonunadək Lübekdəki (Almaniya) Mariyenkirxenin orqançalanı olmuşdur. Hələ sağlığında Buxtehude ən yaxşı alman orqançalanlarından biri hesab edilirdi.Ditrix Buxtehude,Danimarka-Alman orqan ifaçısıdır.Buxtehude bu gün Barokko dövrünün ən əhəmiyyətli bəstəkarlarından biri sayılır.Əslən danimarkalıdır.Musiqiçilər nəslindəndir.Gəncliyində Danimarkada kilsə orqançalanı işləmişdir.1668-ci ildən ömrünün sonunadək Lübekdəki (Almaniya)Mariyen kirxenin orqançalanı olmuşdur.Hələ sağlığında Buxtehude ən yaxşı alman orqançalanlarından biri hesab edilirdi.Diderich Buxtehude adı ilə anadan olmuşdur.Onun valideynləri Johannes(HansJensen)Buxtehude və Helle Jespersdatter idi.Atası o dövr Danimarka Monarxiyasının bir hissəsi olan,lakin indi Almaniyada olan Holşteynin Duchy şəhərində(Oldesloe)anadan olmuşdur. Buxtehudenin doğulduğu il və ölkə arasında alimlər mübahisə edirlər.Bir qisim onun Oldesloedə doğulduğunu iddia edirlər.Lakin buna baxmayaraq onun1637-ci ildə Danimarkanın Helsinborg şəhərində anadan olması bilinir.Daha sonralar indiki adı ilə tanınan Ditrix Buxtehude adı altında sənədlərini imzalamışdı. Buxtehudenin təhsilinin başlanğıcı və gənclik illəri haqqında məlumatlar məlum deyil.Şübhəsiz onun musiqi müəllimi atası olmuşdur. Atası Helsingerdəki St Olaf kilsəsində orqanist idi.
Fəaliyyəti
Onun zəngin yaradıcılıq fantaziyası və qeyri-adi bəstəkarlıq bacarığını təsdiqləyən orqan üçün yazdığı əsərləri (80-dən çox prelüd, tokkata, fantaziya, kansona, xoral işlə mələri və s.) şimali alman musiqi barok kosunun parlaq nümunələridir. Bu əsərlər İ.S. Baxın yaradıcılığının inkişafına təsir göstərmişdir; o, canlı əfsanəyə çevrilmiş ustadın ifasını dinləmək üçün 1705-ci ildə məxsusi olaraq Lübekə gəlmişdir. Buxtehude ansambl üçün 20-dən çox sonatanın və təqribən 20 klavir süitanın müəllifidir. Yaradıcılıq irsinin çox hissəsini müxtəlif ifaçı heyətləri üçün yazdığı vokal kompozisiyalar (100-dən çox kantata, motet, dini konsert və s.) təşkil edir.
NGC 601
NGC 601, Yeni Baş Kataloqda qeydə alınmış qalaktikadır. Göy üzündə Balina bürcü istiqamətində yerləşir. C tipli. tərəfindən ildə 66.04 sm (26 düymə) ölçülü  vasitəsilə kəşf edilmişdir.
Mandinqo (film, 1975)
Mandinqo - Riçqlard Fleyşrın rejissorluğunda 1975-ci il amerikan tarixi dram filmi.
Alfred Praysler
Alfred "Adi" Praysler ― hücumçu mövqeyində oynamış Almaniya futbolçusu.
O, daha çox "Borussiya Dortmund FK" klubunda çıxışı ilə tanınır. Bu klubla o, 1956 və 1957 mövsümlərində ard-arda iki dəfə Almaniya çempionatının qalibi olmuşdur. Qərbi Almaniya millisinin heyətində o, İralndiya və Avstriya komandalarına qarşı cəmi 2 görüş keçirtmişdir.
Dizac-i Büzürg (Nəqədə)
Dizac-i Büzürg - İranın Qərbi Azərbaycan ostanının Sulduz şəhristanı ərazisinə daxil olan kənd.
Taziyanə
Taziyanə — klassik poeziyada satirik şeir şəkillərindən biri.
Taziyanə əsasən 4-6 misradan ibarət olur. Onlarda cəmiyyətdəki və əxlaq tərzindəki hər hansı qüsur çox müxtəsər və kəskin şəkildə ifşa olunur. Azərbaycan poeziyasında taziyanələrin klassik nümunələrini Mirzə Ələkbər Sabir yaratmışdır: Axşam olcaq uçeniklər hərə bir madmazelin, Keçirib qol-qoluna küçədə cövlan ediyor, Sonyalar bunları tədris edəcəkmiş, əcəba, Uçitellər dəxi məktəbdə nə meydan ediyor?
Elçin Qeybullayev
Elçin Qeybullayev - 20 yanvar şəhidi. Azərbaycan Respublikasının Prezidentinin 31 mart 1998-ci il tarixdə fərmanı ilə ölümündən sonra 20 Yanvar Şəhidi fəxri adı verilmişdir.
Elçin Qeybullayev 4 dekabr 1968-ci ildə Quba rayonunun Talabı-Qışlaq kəndində anadan olub. Bakı Baş Tikinti idarəsinin 20 №-li tikinti idarəsində fəhlə işləyib. Hərbi xidməti Əfqanıstanda keçirib. Yanvarın 19-da Elçin axşam təxminən saat 23-də evdən çıxıb, Salyan qazarmasının yanına gedib. Yanvarın 21-də qardaşı İlqar Qeybullayev onun meyidini mərkəzi ölüxanadan tapıb. Quba rayonunda dəfn edilib.
Döyüş baltası
Döyüş baltası ənənəvi olaraq müharibələrdə istifadə edilən balta növüdür. Əksəriyyəti yüngül olub və bir əllə tutmaq üçündür, daha ağır olanları isə iki əl ilə istifadə edilməsi üçündür. Onların çəkisi 0,5 kq ilə 3 kq arasında dəyişir.
Tatarıstan xalqlarının Dostluq evi
Tatarıstan xalqlarının Dostluq evi (Tat. Татарстан халыкларының Дуслык йорты) Tatarıstan xalqlarının mədəniyyətlərinin dirçəlişi, qorunması və inkişafı ilə məşğul olan Tataristan respublika təşkilatıdır. Təşkilat 1999-cu ildə açılmışdır. Pavlyuxina küçəsi 57-də yerləşir.
Tarix
1992-ci ildə, Tatarıstan Xalqlarının birinci qurultayında, əvvəlcə 9 etnik icmanın nümayəndələrini əhatə edən Tatarıstan Respublikasının Milli-Mədəniyyət Cəmiyyətləri Birliyi (ANKO RT, indiki Tatarıstan Xalqları Məclisi) yaradıldı. 1999-cu ildə respublika hökuməti Tatarıstan Xalqlarının Dostluq Evinin yaradılması üçün Kazanın mərkəzində ayrıca bir bina inşa etdi. 26 May 1999-cu ildə açılış mərasimi keçirildi. Bu təşkilatın məqsədi "Tatarıstan Respublikası xalqlarının mədəniyyətlərinin dirçəlişi, qorunması və inkişafı üçün ictimai milli-mədəni təşkilatlara dövlət dəstəyi təmin etmək" idi. 2005-ci ildə Tatarıstan Respublikasının Prezidenti Mintimer Şaimiev, Xalqlar Dostluğu Evinə respublika büdcəsindən maliyyələşdirilən və müstəqil respublika təşkilatı statusu verən "Tataristan Xalqlarının Dostluq Evi haqqında" fərman imzaladı. Təşkilatın qurucusu Tatarıstan Respublikasının Nazirlər Kabineti idi və bu təşkilat birbaşa Tatarıstan Respublikasının Mədəniyyət Nazirliyinə tabe oldu. Təşkilatın etnik icmaları etnomədəni fəaliyyətlərinin səmərəli təşkili üçün ayrı-ayrı binalar aldılar. Əvvəlcə Xalqlar Dostluğu Evi Ostrovski küçəsindəki köhnə bir malikanədə yerləşirdi. 29 Avqust 2012-ci ildə Məclisin 20-ci ildönümü günü Xalqlar Dostluğu Evi Pavlyuxina küçəsində yeni bir bina ("Vakuummaş" Tədqiqat İnstitutunun keçmiş binası) aldı. Yeni beşmərtəbəli bina daha böyük bir əraziyə (təxminən 4000 m²) və 300 yerlik bir konsert salonuna malik idi. Konsert salonuna əlavə olaraq, binada bütün milli ictimai təşkilatların iş otaqları, Məclisin icraiyyə komitəsi, şənliklər, iclaslar, konfranslar üçün salonlar, "Evimiz-Tatarıstan" jurnalının redaksiyası, Xalqlar Dostluğu Evi, məlumat mərkəzi, kostyum otağı, sənətçilər üçün soyunma otaqları, rəqs salonu, çoxmillətli bazar günü məktəbi, Dostluq Muzeyi, texniki xidmət otağı mövcud idi. Xalqlar Dostluğu Evində əlillər üçün xüsusi şərait yaradılmışdır. Panduslar, liftlər, yanğın təhlükəsizliyi tələblərinə cavab verən otaqlar, gözdən əlillər üçün xüsusi "yollar" var.
Cavanşir Həmidli
Cavanşir Namiq oğlu Həmidli (20 oktyabr 1997-ci ildə doğulub) — Azərbaycan Respublikası Silahlı Qüvvələrinin əsgəri, Vətən müharibəsi şəhidi.
Həyatı
Cavanşir Namiq oğlu Həmidli 20 oktyabr 1997-ci ildə Lerik rayonunun Çayrud kəndində, ziyalı ailəsində anadan olub. Ailədə 6 nəfər olublar. Uşaqlıq illəri doğulduğu kənddə keçib. 2015-ci ildə şəhid Elşən Səfərov adına Çayrud kənd tam orta məktəbini bitirdikdən sonra Lənkəran Dövlət Universitetinin "İqtisadiyyat və idarəetmə" fakültəsinə qəbul olub. 2019-cu ildə universitetini bitirərək "Maliyyə" ixtisası ürə bakalavr dərəcəsi alıb.
Hərbi xidməti
2019-cu ilin iyul ayında Lerik rayon Hərbi komissarlığı tərəfindən həqiqi hərbi xidmətə çağırılan Cavanşir Həmidli Milli Ordunun "N" saylı "Həmlə" Əlahiddə Əməliyyat Taborunun xüsusi təyinatlısı kimi hərbi təlimlərə qatılıb və Füzuli-Cəbrayıl istiqamətində gedən döyüşlərdə şəhidlik zirvəsinə ucalıb.
Yuxarı Tit (Sərdəşt)
Yuxarı Tit - İranın Qərbi Azərbaycan ostanının Sərdəşt şəhristanı ərazisinə daxil olan kənd.
Əhalisi
2006-cı il məlumatına görə kənddə 70 nəfər yaşayır (13 ailə).
Arslan Növrəsli
Arslan Növrəsli — azərbaycanlı tar ifaçısı, tarda ilk dəfə harmonik jazz standartları ifa edən tarzən.
Həyatı
Arslan Növrəsli 1981-ci il aprel ayının 24-də Bakı şəhərində anadan olmuşdur. Arslan Növrəsli — Bülbül adına Orta İxtisas Musiqi Məktəbində, tarzən Sərvər İbrahimov (muğam) və Məhərrəm Məmmədovun (not ixtisası) sinfində təhsil almış, bu illərdə dövlət əhəmiyyətli tədbirlərdə çoxsaylı çıxışlar etmiş, öz yaşıdları arasında keçirilən müsabiqələrin qalibi, I yerlərin sahibi (VII Respublika müsabiqəsi, "Muğam-99" və s.) olmuşdur. 1999-cu ildə Bakı Musiqi Akademiyasına qəbul olmuş, son kursda ikən Azərbaycan Milli Konservatoriyasının yaranması səbəbilə təhsilini AMK-da davam etdirmiş, əvvəlcə bakalavr (2003), sonra isə magistr pilləsini (2005) Azərbaycan Respublikasının əməkdar incəsənət xadimi, professor Məmmədağa Kərimov (not ixtisası) və Azərbaycan Respublikasının əməkdar artisti, professor Vamiq Məmmədəliyevin (muğam) sinfi üzrə fərqlənmə ilə bitirmişdir. 2004-cü ildən etibarən Azərbaycan Milli Konservatoriyasında çalışır. 2020-ci ildən Azərbaycan Respublikası Müdafiə Nazirliyinin Əlahiddə Nümunəvi Orkestrinin solistidir.
Ailəsi
Arslan Növrəsli XIX əsrin tanınmış Qarabağ şairi Mirzə Ələsgər Növrəsin kötücəsi, Azərbaycanda tanınmış musiqiçilər ailəsi — Növrəsli qardaşlarından biridir.
Ulu babası Mirzə Ələsgər Növrəs Azərbaycan şairəsi Xurşidbanu Natəvanın rəhbərlik etdiyi "Məclisi Üns" ədəbi dərnəyin fəal iştirakçılarından biri olmuş, həm də Mir Mövsüm Nəvvabın rəhbərlik etdiyi "Məclisi Fəramuşan"un daimi qonaqlarından idi. Azərbaycan şairi və maarifçisi Seyid Əzim Şirvani zamanında Növrəsə şeirlə yazdığı məktubunda "Səlam olsun sənə, ey Kəbeyi-əhli-səfa, Növrəs" sözləri ilə Şamaxı ədəbi məktəbinin şairlərinin, "Səfa" cəmiyyətinin üzvlərinin onun yaradıcılığına hörmət və ehtiramını ifadə edib. 1912-ci ildə vəfat etmiş Mirzə Ələsgər Şuşada Qasım bəy Zakirin yanında dəfn edilib.
Böyük qardaşı Şahin Növrəsli Azərbaycan Respublikasının Əməkdar artisti, məşhur jazz pianoçusu , ikinci qardaşı Tərlan Növrəsli turizm sahəsi üzrə fəlsəfə doktoru , şair , kiçik qardaşı Nurlan Növrəsli isə Azərbaycan Respublikasının Əməkdar artisti , estrada-vokal ifaçısıdır.
Yaradıcılığı
2007-ci ildə "Beynəlxalq Bakı Jazz Festivalı"nın laureatı olmuşdur. Hər il keçirilən bu Festivalın daimi iştirakçılarındandır.
2007-ci ildən xarici ölkələrdə keçirilən Festivallarda mütəmadi olaraq çıxışlar edir.
2010, 2014-cü illərdə Londonda I və II "Buta" İncəsənət Festivalı çərçivəsində "Azərbaycan Mədəniyyətinin 100 günlüyü" ilə bağlı silsilə çıxışlar, Bakı-2015 Avropa Oyunları , "Soçi −2014", "Bakı −2015" Olimpiadaları, 2017 İslam Həmrəyliyi Oyunları, Şəki "İpək yolu" VII Beynəlxalq musiqi festivalı, 2017-ci ildə keçirilən "Astana-Arkau" Türk Ənənəvi Musiqisinin Beynəlxalq Festivalı , , , XII Qəbələ Musiqi Festivalı çərçivəsində çıxışlar etmişdir. ,, ,
Azərbaycan bəstəkarlarının əsərlərinin tar aləti üçün çoxsaylı işlənmələrini etmişdir. İşlənmələr sırasına daxil olan 8 əsərdən ibarət "Pyeslər məcmuəsi" 2016-cı ildə çapdan çıxmışdır.
Mədəniyyət Nazirliyi tərəfindən həyata keçirilən və Şuşa mədəniyyətinin dirçəlişi məqsədi daşıyan "Şuşa söhbətləri" ("Shusha talks") layihəsinə Arslan Növrəsli dəvət almışdır.
2023 -cü ilin aprel ayında Azərbaycan Respublikası Elm və Təhsil Nazirliyi, Azərbaycan Təhsil İşçiləri Azad Həmkarlar İttifaqı Respublika Komitəsinin təşkilatçılığı ilə Respublikanın bir çox ali məktəblərini əhatə edən, Ümummilli Lider Heydər Əliyevin 100 illik yubileyinə həsr olunmuş bədii yaradıcılıq müsabiqə-festivalının münsiflər heyətinə daxil edilib. ,, , , ,
Nijnekamskneftehim
Nijnekamskneftehim — Mərkəzi Rusiyanın Nijnekamsk şəhərində yerləşən petrokimya şirkəti və Avropanın ən böyük ixtisaslaşmış şirkətidir.
Arslan Növrəsli
Yaradıcılığı
22 aprel 2023 -cü ildə ulu öndər Heydər Əliyevin 100 illiyi ilə əlaqədar Azərbaycan Respublikası Mədəniyyət Nazirliyinin təşkilatçılığı ilə Heydər Əliyev adına Xaçmaz Rayon Mədəniyyət Mərkəzində tarzən Arslan Növrəslinin ethno –jazz qrupu ilə birgə konserti keçirilmişdir. Repertuara dünya jazz ifaçılığı tarixinin tanınmış standartları ilə yanaşı, xalq mahnıları və Azərbaycan bəstəkarlarının əsərlərinin mövzuları üzərində interpretasiyalar təqdim edilmişdir. , ,
Nijnekamskneftehim
Tarixi
Rusiyanın ən böyük sintetik kauçuk və plastmas istehsalçısıdır. Şirkət 1967-ci ildə yaranıb və 17.000-dən çox işçisi vardır.
Arslan Növrəsli
Yaradıcılığı
2023 -cü ilin aprel -may aylarında Elm və Təhsil, Mədəniyyət nazirlikləri, Heydər Əliyev Mərkəzinin birgə təşkilatçılığı ilə ümummilli lider Heydər Əliyevin 100 illik yubileyinə həsr edilən I Uşaq İncəsənət Festivalının münsiflər heyətinə daxil edilib.
Ümummilli lider Heydər Əliyevin 100 illik yubileyi çərçivəsində keçirilən növbəti konsert Belçikanın paytaxtı Brüsseldə keçirilmişdir. Tədbir dünyanın tanınmış konsert salonlarından olan Bozar Сentre for Fine Arts`da böyük uğurla baş tutmuşdur. Tarzən A.Növrəsli Baku Chamber Orchestra`nın müşayiəti (dirijor: Fərhad Qarayusifli) ilə klassik repertuar təqdim etmişdir.
26 may 2023 -cü ildə Çin Xalq Respublikasının paytaxtı Pekin şəhərində Azərbaycan Respublikasının Çindəki səfirliyinin təşkilatçılığı ilə 28 may Müstəqillik gününə həsr olunan Rəsmi qəbul çərçivəsində Konsert proqramı ilə çıxış etmişdir. Yüksək səviyyədə keçirilən konsert böyük maraq və əks -sədaya səbəb olmuşdur.
Xarici keçidlər
Arslan Növrəsli Youtube səhifəsi
Reyx işğalı altındakı Şərq regionları Nazirliyi
thumb|[[Alfred Rozenberq]] thumb|Rozenberqin [[1942-ci ildən etibarən istifadə etdiyi ofisi]]
Apple DVD Player
macOS DVD Oynatıcı Apple Inc. tərəfindən hazırlanmışdır, defolt MacOS-da DVD player-dir. O, çoxsaylı audio, video və altyazı treklərini, üstəlik Dolby Digital 5.1 keçidi, DVD giriş URL-ləri və subtitrlər kimi bütün standart DVD xüsusiyyətlərini dəstəkləyir. Bəzi hallarda istifadəçilər açmaq üçün VOB faylı seçə bilərlər. DVD Pleyer həmçinin DVD Studio Pro və iDVD-nin yandırılmış DVD-ləri ilə tam uyğundur; bunlara DVD Studio Pro-nun HD DVDləri daxildir. 2016-cı ilə qədər bu, macOS defolt tətbiqləri arasında qalan yeganə 32 bitlik proqramdır.
Reyx işğalı altındakı Şərq regionları Nazirliyi
Reyxin işğal etdiyi Şərq Torpaqları Nazirliyi (Reichsministerium für die besetzten Ostgebiete or RMfdbO) Adolf Hitler tərəfindən 1941-ci ilin iyul ayında yaradılan və Baltik Alman və Nasist nəzəriyyəçisi Alfred Rozenberqin rəhbərlik etdiyi bir nazirlik idi. Alfred Meyer Rozenberqin köməkçisi olub. Bu nazirlik Almanların Barbarossa əməliyyatı nəticəsində Şərqi Avropa və Rusiyada ələ keçirdikləri böyük ərazilərə nəzarət etmək üçün yaradılmışdır. Orta Asiyadakı anti-sovet qruplarının dəstəklənməsində də mühüm rol oynamışdır.
Apple DVD Player
Məhdudiyyətlər
DVD Pleyeri əksər müəllif hüquqları qanunlarına uyğundur və buna görə də DVD region kodu məhdudlaşdırıcı kodlaşdırmalar və istifadəçi tərəfindən bloklanmış əməliyyatlar ("əlil edilmiş hərəkətlər") kimi DVD texnologiyasının ən məhdudlaşdırıcı tədbirlərini tətbiq edir. Bütün regionun DVD sürücüsündən istifadə edərkən belə, bu, istifadəçilərin müəllif hüquqları qanunlarını pozmaq istədikləri təqdirdə alternativ proqram təminatından istifadə etmələrinə səbəb olur. Apple-ın Grab (ekran tutma) proqramı DVD Player tətbiqi dayanana qədər Finder interfeysi vasitəsilə işləməyi dayandıracaq və istifadəçinin vizual DVD məzmununun skrinşotlarını çəkməsinə effektiv mane olacaq.
Proqrama DTS dekoderi daxil deyil, ona görə də DTS trekləri Mac-ın daxili dinamikləri və ya analoq çıxışı vasitəsilə səsləndirilə bilməz. Bununla belə, DTS izləri öz dekoderinə malik olan cihazlara çıxarıla bilər; beləliklə, oxutma S / PDIF, DisplayPort və HDMI kimi çıxışlar tərəfindən dəstəklənir.
Reyx işğalı altındakı Şərq regionları Nazirliyi
Həmçinin bax
Gertruda planı
David Soslan
David Soslan (, Davit Soslani; ) — Alaniya şahzadəsi, Gürcüstan çariçası Tamaranın əri və həmkarı, feodal Gürcüstanın ən yüksək çiçəklənməsi dövründə qoşunların baş komandanı.
Həyatı
Tamar birinci əri, Rus knyazı Yuri Boqolyubskidən boşanmış, 1187–1189-cu illərdə Tiflis yaxınlığındakı Didube sarayında David Soslanla evlənmişdir. Erməni salnaməçisi Mxitar Qoşun yazdığına görə, Tamar "Alan çarlığından olan, onun ana tərəfdən qohumu, adı Soslan və Gürcüstan taxtına çıxanda David adını alan adamla evlənmişdir". David Soslanın Tamarın əri statusu, eləcə də incsənətdə, nizamnamələrdə və sikkələrdə adının hallanması çarlığa hakimiyyətdə kişi aspektlərinin zəruriliyi ilə ciddi şəkildə diktə edilmişdi. Buna baxmayaraq, o, Tamarla taxtı paylaşsa da, müstəqil bir hökmdar deyildi və Tamara tabe qalmışdı.
David Tamarın ekspansionist siyasətini enerjili şəkildə dəstəkləmiş, həmin illər ərzində bir sıra münaqişələrdə Gürcüstanın hərbi uğurlarına cavabdeh olmuşdur. Orta əsr gürcü mənbələri onun yaraşıqlılığını, hərbi istedadını, şücaətini və Tamara sədaqətini yüksək qiymətləndirirdilər. 1190-cı illərdə David Soslan gürcülərin Bərdə, Ərzurum, Geğarkunik, Beyləqan və Gəncəyə basqınlarına başçılıq etmişdir. Onun 1195-ci ildə Şamxorda Eldənizlilər və 1202-ci ildə Basiyanda Rum səlcuqiləri üzərində qazandığı qələbələr müvafiq olaraq Şərqi və Qərbi Qafqaz yürüşlərində gürcülərin mövqelərini təmin etmişdir. O, qısa müddət sonra, təqribən 1207-ci ildə vəfat etmişdir.
Toyokiçi Harada
– Yaponiya geoloqu və paleontoloqu. O, Yaponiyanın ilk müasir geoloqu hesab olunur. "Yaponiya geologiyasının atası" olan Edmund Naumanın tələbəsi və davamçısı olmuşdur.
Həyatı
Toyokiçi Harada 1859-cu ildə Yaponiyanın Edo şəhərində doğulmuşdur. 1874-cü ildə təhsil almaq məqsədilə Almaniyaya getmiş və Friburq Universitetində geologiya, mineralogiya və paleontologiya dərsləri almışdır. 1880-ci ildə Almaniyanın Heydelberq Universitetində paleontologiya sahəsində ixtisaslaşmışdır. Alp dağlarında geoloji tədqiqatlarla məşğul olduqdan sonra 1883-cü ildə Yaponiyaya qayıtmış və Daxili İşlər Nazirliyinə daxil olmuşdur.
Harada Tokio Universitetində geologiya üzrə professor olmuş, eləcə də, fosillər haqqında dərslər demişdir. O, bir çox geoloji tədqiqat aparmış və Yaponiyanın geoloji mənşəyini öyrənməyə çalışmışdır. Edmund Nauman ilə Yaponiyanın geoloji quruluşu haqqında debatlar aparmışdır. 1891-ci ildə növbəti dəfə Avropaya səyahət etmiş, lakin yolda xəstələnərək ölmüşdür.
Türkiyə Türk tarixi tezisi
thumb|Türk tarixinin əsas xətləri əsəri. 1931-1941-ci illərdə məktəblərdə keçirilən əsas tarix dərsliyi. Türk tarixi tezisi — 1930-cu illərdə Mustafa Kamal Atatürkün təvviqi ilə yaradılan tarixin şərhi. 1920-ci ildə 100 ədəd çap edilən Türk tarixinin əsas xətləri adlı əsər Türk tarix tezisinin bəyannaməsi hesab edilir. Bu əsərin əsasında hazırlanan və 1931-1941-ci illərdə məktəblərdə oxudulan dörd cildlik dərs kitabı da Türk tarix tezisinin təməl əsərlərindən sayılır. İslam və xristian toqquşmasına əsaslanan Osmanlı tarixi tezisinə və türklər əleyhinə yazılan Qərb tarix tezislərinə qarşı olaraq ortaya qoyulmuşdur. Elm dairələrində Türk tarix tezisi siyasi məqsədlər daşıdığı, xəyalçı və ya romantik millətçi yönlərinin olması səbəbilə tənqid olunmuşdur. thumb|[[Mustafa Kamal Atatürk|Atatürk Samsunda dərsdə. Arxadakı xəritədə türk dövlətlərinin qurulduğu ərazi  işarələnib.]]
Yazılma səbəbləri
Mustafa Kamal Atatürk 1923-cü ildə İstanbul Universiteti professorlar idarəsinə "milli müstəqilliyimizin elm sahəsində də tamamlanması" vəzifəsi verdi. Türk tarix tezisi, Osmanlı tarix yazılışının mirası olan İslam mərkəzli tarixi şərhlərə və Avropa mərkəzli tarixi şərhlərə qarşı alternativ bir milli tezisin inkişaf etdirilməsi məqsədilə 1930-cu illərdə ortaya atılmışdır. Atatürk qərbli tarix tezislərinin doğru qəbul edilib məktəblərdə oxudulması yerinə milli bir tarixin yazılmasının lazım olduğuna inanırdı. XV əsrdən etibarən qərbli tarixçilər mədəniyyətin başlanğıcı olaraq yunan mədəniyyətini göstərməkdə idi. Bu tarix tezisində türklər Orta Asiyadakı köçəri tayfalar olaraq izah edilirdi. Xüsusilə XIX əsrdən etibarən bu tezis irqçi-antropolojik yanaşmalarla bir irq aidiyyatına oturdulmağa çalışılmışdı (Sarı irq, braxikefal ağ irq). Bir fransız məktəbində oxuyan Afət İnan, fransızca tarix kitablarında türklərin mədəniyyət abidələrinə yer vermədiyini və türklərdən "ikinci dərəcəli sari irqdən işğalçı barbar qövm" olaraq bəhs edildiyini Atatürkə deyir. Bununla birlikdə, Atatürkün oxuduğu bilinən iki mühüm tarix kitabında türklərə ciddi şəkilə yer verilir. Birincisi Jozef de Guignes tərəfindən 1756-cı ildə Parisdə yayımlanan 5 cildlik Histoire générale des Huns, des Turcs, des Mogols, et des autres Tartares occidentaux əsəridir. İkincisi 1920-ci ildə H.G.Vells tərəfindən yayımlanmağa başlanan 1208 səhifəlik Outline of History adlı əsərdir. Tarixçinin Atatürk tərəfindən mənimsənən "dünya sülhünün qalıcı olması üçün düşüncələr"i Nutukda adı ilə bərabər təkrar edilməkdədir.
1931-1941-ci illər arasında məktəblərdə oxudulan dörd cildlik tarix kitabının ön sözündə kitabın məqsədi açıqlanmışdır: Bu əsərin məqsədi yüz illər boyunca çox haqsız şər-böhtanlara məruz qalmış, ilk mədəniyyətlərin quruluşundakı xidmət və əməkləri unudulmuş Böyük Türk millətinə reallıqlara söykənən keçmişini xatırladmaqdır. Türkiyə Respublikası qurulana qədər mədrəsələrdə türk kimliyindən bəhs edilməyərək, sadəcə sultanların köhnə səfərləri reallıqdan uzaq, şişirdilmiş bir hekayə formasında öyrədilirdi. XX əsrin əvvəllərində belə universitetlərdə modern və elmi yönümlü tarix öyrədilmirdi. Antropologiya, filologiya, arxeologiya və bu kimi elmlərdən tarixi araşdırmalarda istifadə edilmirdi. XIX əsrin sonunda Orta Asiyada Orxon abidələri xarici elm adamları tərəfindən türkcə olaraq oxunmuşdu.
Atatürk türk tarixini araşdırmaq, bu formada respublikanın təməl məqsədi olan ulus-dövlət yaradma müddətində tarixi bir təməl formalaşdırmaq üçün tarixçiləri təşviq etdi. Türklərin dünya mədəniyyətlərinin inkişafındakı yeri ilə bağlı araşdırmalar aparılmasını təmin etmək istəyirdi.
Ölkənin qədim mədəniyyətlərini ortaya çıxarmaq, bu günki Türkiyə xalqı ilə Türk tayfalarının əlaqəsini araşdırmaq, ümumi Türk tarixinin elmi əsaslarla yazılmasını təmin etmək məqsədlərdən bəziləri idi.